20 MAI 2022
ÎNCHISOAREA BYCULLA
Indrani Mukerjea va ieși în curând din închisoarea Byculla.
După șase ani și jumătate, am ieșit pe cauțiune.
Indrani!
- Doamnă, vă rog! - Vă rog! Doamnă!
Vă rog, doamnă!
Doamnă!
Cred că mulți oameni au fost dezamăgiți, din păcate.
Cred că lumea se aștepta sa vadă o femeie
foarte zdruncinată.
O reacție, doamnă.
Sana. Te rog…
Suntem fericiți. E liberă după șase ani și jumătate.
Foarte fericiți.
Au apărut articole în care oamenii erau supărați
că am zâmbit și că păream fericită.
Cineva a spus chiar că păream să nu am nicio remușcare.
Cum naiba să am remușcări pentru ceva ce nu am făcut?
De ce să am remușcări?
INDRANI MUKERJEA: POVESTEA ADEVĂRULUI ÎNGROPAT
APRILIE 2012
Vreau să te conving și să te fac să înțelegi…
VOCEA LUI PETER MUKERJEA
…că nu trebuie să fii
prea îngrijorat cu privire la situația ei de acum.
Cred că Rahul nu înțelegea informațiile despre Sheena…
REPORTER DE TRIBUNAL
…primite de la tatăl său.
Nu înțelegea de ce nimeni nu era îngrijorat
de faptul că ea dispăruse și nimeni nu știa unde se află.
Asta spun și eu.
Îți spun că sunt sigur, da?
Cum puteți fi atât de calmi?
VOCEA LUI RAHUL
Dacă spun, tată…
Dacă Vidhie ar împlini 18 ani, da?
Ar fi adultă.
Ar fi adultă și ar dispărea. S-ar duce undeva.
Ar dispărea, telefoanele ar fi închise, totul ar fi închis.
Fără niciun contact. Nimeni nu ar da de ea.
Ați vorbi cu prietenii ei, cu cei de la facultate.
Ar dispărea. Nu ați fi îngrijorați?
- O să-ți spun. - Nu ați căuta-o cu disperare?
Stai să-ți spun. Lasă-mă să-ți răspund.
Lasă-mă să-ți răspund.
Dacă ar exista un fel de context în care Vidhie ar fi spus:
„Mă duc la Nagpur pentru un weekend prelungit.
Îmi iau liber din 28 până pe 1. ” Dacă aș vedea asta în e-mail
și dacă și-ar fi luat niște bani cu ea,
atunci aș ști, aș fi 99,99% sigur
că s-a dus undeva cu banii ăia și în acel weekend prelungit.
AVOCATA DE CAUȚIUNE A LUI INDRANI
Procuratura a invocat punerea la cale de clienta mea
a unei conspirații criminale alături de celălalt acuzat
pentru a o ucide pe fiica ei, Sheena Bora,
prin administrarea unor sedative și prin strangulare, ba mai mult…
se invocă faptul că…
O clipă.
Sana, cred că trebuie să începi prin citirea acestui prim rând.
- „S-a pus la cale o conspi…” - Nu. Rândul de deasupra.
Scuze, trebuie să te întrerup pentru că vreau…
Aici.
„Pe scurt, un caz de urmărire judiciară…”
Citește de aici.
- Poți citi până aici. - „Pe scurt…”
INDRANI IESE PE CAUȚIUNE ÎN CAZUL CRIMEI
După ce a ieșit mama, cred că toți erau puțin îngrijorați.
FIICA LUI INDRANI
Se întrebau ce urmează.
MANUAL DE CRIMINALISTICĂ
Aici sunt două părți. Una se referă la ce facem la tribunal.
- Corect. - Cealaltă…
Există o opinie publică,
o relatare publică care a fost dezvăluită deliberat
de familia lui Peter sau de oameni care, evident,
voiau să mă tragă în jos, să mă facă bucăți.
În ultimii ani, după arestarea mea, oamenii au aruncat cu noroi în mine
și m-au făcut în diferite feluri.
De la târfă la profitoare
și la cea mai ambițioasă femeie pe care au văzut-o.
Desigur, acesta e păcat, nu?
Să fii… ambițios, mai ales dacă ești femeie.
Lumea va vorbi mereu. Să vă spun ceva.
Părerea celorlalți nu e destinul meu.
Indrani Mukerjea, în adolescență, se pare că a avut doi copii.
Numele soțului nu a fost declarat,
dar Mekhail și Sheena s-au născut din prima relație.
Se fac speculații. De ce nu ne dai numele tatălui tău biologic?
Nu am nimic de spus. Nu comentez. Am spus poliției ce aveam de spus.
Vor dezvălui tot după anchetă.
- Ai un motiv pentru care nu ne spui? - Da.
India Today a dat de Siddartha Das, fostul soț al lui Indrani,
personajul evaziv al poveștii, care nu a fost de găsit până acum.
Manogya Loiwal de la India Today l-a găsit la reședința sa din Calcutta.
Nu știu nimic.
Vă rog, un minut.
Deodată, apare Siddartha Das. Trebuie să alergi după el.
Îmi amintesc că un reporter l-a urmărit cu mașina,
iar el și-a înfășurat fața ca să-și ascundă identitatea.
Îl avem cu noi pe Siddartha Das, primul soț al lui Indrani Mukerjea.
Dle, e adevărat că Indrani voia bani?
Mereu voia bani?
Nu tocmai.
Dar avea o… tendință.
TATĂL LUI SHEENA ȘI MEKHAIL
Cred că Siddartha a ținut mult la mine.
Dar Siddartha nu e tatăl Sheenei.
Sunt singurul copil al părinților mei.
Cu mama m-am înțeles bine.
Dar nu atât de bine…
Am avut o relație foarte distantă cu tatăl meu.
Într-o seară, pe când aveam 14 ani,
trecuse cu puțin ora mea de culcare, așa că eram în pat.
Eram pe jumătate adormită, deci credeam că visez.
Eram dezbrăcată și până să-mi dau seama…
era tata.
În seara aceea, tata m-a violat prima dată.
A doua zi, am izbucnit în lacrimi.
I-am spus mamei tot ce s-a întâmplat.
Mama mi-a spus: „Ascultă, nu spune nimănui. ”
Apoi, am fost violată a doua oară la 16 ani.
A doua zi,
a izbucnit o ceartă mare între mama și tata, iar tata a plecat.
Dus a fost.
După trei luni, am început să mă simt rău.
Mama a spus: „Hai să facem un test la ginecologie. ”
Iar apoi, am aflat că sunt însărcinată.
A spus: „Uite, e deja în luna a patra
și cred că va fi foarte riscant.
Nu putem alege avortul. Nu se poate. ”
Eram foarte sigură atunci că simt copilul mișcând în burtă.
Știam în sinea mea că nu voiam
să dau copilul spre adopție.
Chiar dacă urma să trăiesc cu stigmatul
de a nu putea explica lumii cine era tatăl.
SEPTEMBRIE 2015
Indrani Mukerjea, fiica ta.
- Da? - Dle, știți…
A cui fiică e Sheena?
TATĂL LUI INDRANI
Cine e Sheena?
Sheena este nepoata mea.
Nepoata dvs?
Cine e tatăl Sheenei?
Sheena e fiica…
Sheena nu e fiica mea.
- Da. - E fiica lui Siddartha.
- A lui Siddartha Das? - Da.
Unde locuiește Siddartha Das, dle?
Unde stă Siddartha Das?
Nu știu unde se află acum.
După aceea, m-am mutat la Shillong, ca să-mi continui școala.
Acolo l-am întâlnit pe Siddartha pentru prima dată.
Îmi era doar prieten.
Într-o zi, i-am povestit totul.
Siddartha a zis: „Uite, dacă vrei,
m-ar bucura foarte mult să-i dau copilului numele meu. ”
Nu mă așteptam la asta.
Siddartha a luat acea decizie
să-și asume răspunderea pentru Sheena, pentru mine,
pentru o viață mai bună pe care nu ar fi avut-o.
Sheena s-a născut câteva luni mai târziu, în 1987.
Am să vă spun de ce m-am gândit la numele Sheena.
Îmi plăcea mult Sheena Easton. Îmi plăcea muzica ei.
Cred că numele Sheena mi-a rămas întipărit în minte.
Motivul pentru care am dus mai departe relația cu Siddartha a fost Sheena.
M-am întors la Guwahati.
În cele din urmă, Siddartha s-a mutat în camera mea.
Am rămas iar însărcinată.
Și am vrut să duc sarcina la bun sfârșit. A fost alegerea mea.
După câteva luni, s-a născut Mekhail.
Atunci, am mai făcut o cezariană,
deci am mai avut o cicatrice pe corp, una binevenită.
Siddartha își îndeplinea îndatoririle
de tată al unui nou-născut.
- O clipă, te rog. Ascultă-mă puțin. - Nu ascult. Lasă-mă! La ora 16:00.
- Un minut. - Nu.
1 SEPTEMBRIE 2015
Când s-a născut Sheena?
Sheena s-a născut pe 11 februarie 1987.
Mekhail s-a născut pe 9 septembrie 1988.
- Amândoi sunt ai tăi? - Da.
- De ce n-ai luat legătura cu ei? - Nu eram stabil financiar.
Ce să fac? Au fost crescuți de bunicii lor.
Ce s-a-ntâmplat? De ce v-ați despărțit?
De ce m-am despărțit… Nu eu m-am despărțit de ea. Ea a plecat.
- De ce? - Întrebați-o pe ea.
Siddartha provine dintr-o familie…
dintr-o familie neprivilegiată.
Felul în care a crescut Siddartha
a început să fie evident pentru mine.
E un tip…
foarte obișnuit.
Iată-mă, așadar, la aproape 17 ani.
Mama a venit în camera mea.
Apoi, mi-a spus:
„Cred că ar trebui să-l aducem pe tata acasă. ”
A fost punctul de cotitură al vieții mele.
Nu era nimeni, absolut nimeni,
care să aibă grijă de mine.
Am decis…
să plec.
M-aș fi sinucis. Nu puteam…
să-l văd pe violatorul meu și a treia oară.
Indrani, ca mamă,
de ce și-ar lăsa fiica pe mâna unui pedofil?
Siddartha Das e tatăl nostru.
Știm asta din copilărie.
INDRANI A FOST MOLESTATĂ DE TATĂ?
Ca să se salveze,
Indrani vine cu o poveste nouă, cu o teorie nouă,
și continuă să-i acuze pe alții.
Părinții mei, Indrani și Siddartha, nu mi-au fost alături în viață.
Pentru mine, bunicii au fost ca niște părinți.
Am lăsat în urmă, în această casă, amintirile copilăriei noastre
și greutățile îndurate de bunicii mei ca să ne crească.
Uneori, apăreau situații
în care bunicii rămâneau flămânzi doar ca să avem noi mâncare.
În copilărie, Sheena era sora mai mare,
dar eram prieteni apropiați. Ne jucam împreună.
Făceam tot felul de năzbâtii.
Vecinii spuneau: „Ăștia sunt cei mai năzdrăvani…
și poznași copii din cartier. ”
Îmi amintesc asta.
Sunt reporter din Delhi, dar am crescut în Guwahati.
REPORTER POLITIC
Aici i-am cunoscut pe cei doi.
Sheena era mai tânără cu un an.
Era foarte populară printre elevi, dar și printre profesori.
Mekhail, însă, era neascultător. Mereu avea probleme cu profesorii.
Sheena era mai curioasă decât mine.
„De ce a plecat?
De ce nu sunt părinții mei împreună?”
Sheena se întreba: „Dacă ne-a dat naștere, de ce a plecat?”
Indrani ne-a părăsit
și nu ne-a mai contactat.
Nu știa dacă suntem în viață sau nu.
Sheena a rămas tristă în sinea ei.
Și-a exprimat gândurile în jurnal.
Am aflat că…
pot obține jurnalul. Nu intru în detalii,
deoarece nu e bine pentru sursa mea, dar am reușit să văd jurnalul.
Am citit ce a scris despre mama ei și a fost șocant.
Am făcut fotografii și mi-am scris povestea.
Iată o mostră din jurnal, în care vorbește despre mama ei, Indrani.
Spune categoric că e deprimată. Spune că viitorul ei e sumbru.
Și se dezlănțuie la adresa lui Indrani Mukerjea,
zicând: „Îmi urăsc mama.
E o vrăjitoare. ” Și îi adresează și alte cuvinte peiorative.
Zice: „Nu știu ce simt pentru mama.
Nu și-a amintit de noi? Nu îi pasă de noi?”
Povestea pe care le-a spus-o mama lui Mekhail și Sheenei
era că ei și-au asumat răspunderea
deoarece voiau să mă elimine și pentru că eram foarte deșteaptă.
Voiau să nu mă împotmolesc
cu copiii și să-mi văd de viață.
Eram o…
tânără care a venit în Calcutta
și, mai ales, cred că era uimitor
faptul că lumea nu știa multe despre mine.
Când am cunoscut-o pe Indrani, avea nevoie de stabilitate.
FOST PRIETEN AL LUI INDRANI
Nu avea pe nimeni.
Avea nevoie de un acoperiș deasupra capului,
de cineva care să pună mâncare pe masă.
Sanjeev era una dintre opțiuni.
FOSTUL SOȚ
Am ieșit la cină cu prietenii de la YWCA,
iar Sanjeev a venit cu prietenii lui.
Ne-am înțeles bine la început.
Eram atrasă de el.
Fostul ei soț…
Sanjeev!
Sanjeev, am niște întrebări!
Care e mobilul crimei?
De ce ai ucis-o pe Sheena?
Răspunde!
Cum și pe ce bază a fost arestat Sanjeev Khanna?
Sunt șocat deoarece…
el nu este deloc așa.
E genul de om care ajută și un câine rănit.
PRIETENI AI LUI SANJEEV KHANNA
Sanju Khanna mi-a fost coleg de școală, apoi, secretar.
Membru al cluburilor mele.
Sunt membru al multor cluburi, dar CCFC…
- Cluburi de evenimente. - Da.
Clubul băutorilor, clubul sportiv.
Sanju era un membru activ al clubului.
În fiecare sâmbătă, Sanju era invitat la câte o petrecere.
Apoi, a apărut Indrani.
Sanjeev a prezentat-o tuturor.
A cunoscut mulți oameni acolo.
Încet, dar sigur, cercul ei social a crescut.
Era genul de carieristă
care căuta persoane capabile să-i potențeze statutul.
Pentru un bărbat, ea avea ceva special.
Ceva încântător.
Ceva sexy, am putea spune.
Fie buzele, ochii,
era ceva care atrăgea atenția unui bărbat.
Îmi dau seama că atunci când intru într-o încăpere,
mereu ajung să fiu
una dintre cele mai atrăgătoare femei de acolo.
Bărbații se uită la mine.
Iar femeile devin stânjenite.
Avea un fel
de a te ademeni, de a te atrage, de a crea o legătură.
Era manipulatoare.
Dacă voia ceva, îl obținea.
Indrani Bora a venit la Calcutta, avea multe aspirații.
L-a cunoscut pe Sanjeev Khanna și s-au îndrăgostit.
Au stat împreună vreo cinci sau șase ani.
Aceasta e casa unde au locuit ca o familie unită.
El provenea dintr-o familie decentă.
Avea aproape toate atuurile.
Am avut o nuntă frumoasă, tradițională…
cu toată familia lui.
Eu nu aveam familie.
Apoi, peste patru ani, am rămas din nou însărcinată.
S-a născut Vidhie. Era în 1997.
Când i-a spus prima dată soției mele
- …că va naște… - Primul.
„E primul meu copil!”
- Sanjeeta, dă-mi ceaiul. - Da.
Mulțumesc, Sanjeeta!
Mulțumesc!
La tribunal,
sunt nevinovată până la proba contrarie, nu?
Chiar dacă am petrecut atâta timp în închisoare.
Dar în societate, reputația mi-a fost deja pătată.
Reputația mea s-a dus. Am fost deja stigmatizată.
Criminala care și-a ucis fiica, ceea ce nu e deloc adevărat.
Este incorect.
De exemplu, nu am nicio legătură cu Sanjeev.
Cu excepția lui Vidhie. Ea este un factor comun.
Doar chestiuni legate de școală sau o felicitare de ziua ei.
În afară de asta,
eu și Vidhie am lipsit din viața lui Sanjeev în ultimii 25 de ani.
De ce te-ar ajuta un fost soț,
riscând să devină și el acuzat…
JURNALIST
…de uciderea unei fiice dintr-o relație anterioară?
Există mai multe teorii.
Indrani e o infractoare. E o infractoare.
Cum șantajezi pe cineva emoțional? Tacticile fac parte din criminalitate.
Presupunerea mea e că Indrani l-a manipulat.
I-a turnat niște povești siropoase cum că Vidhie e în pericol.
E părerea mea.
Iar el a mușcat momeala. Era credul și, uneori, chiar prost.
Nu suntem părtinitori și nu defăimăm pe nimeni.
Oferim o perspectivă
asupra activității lui Sanjeev pe rețelele sociale la momentul crimei…
Pe 30 aprilie 2012, la câteva zile după presupusa crimă:
„Uneori, sunt atât de ciudat, încât și eu mă sperii. ”
Cazul Sheenei Bora este atât de unic
deoarece, cu cât primeam mai multe informații,
cu atât mai complicat devenea, cu atât mai ciudat devenea.
Și la fiecare răspuns pe care, chipurile, îl obțineam,
apăreau alte întrebări.
Peter era soțul meu când am fost arestată.
Sanjeev e doar un punct pe radar pentru mine.
Dar Peter era viața mea.
Știam că trebuie să realizez mai multe
și aveam acel foc în mine.
Voia să scape.
A înțeles că nu poate să facă multe în Calcutta.
Îmi place Mumbai, îmi place atmosfera, îmi place energia de aici.
Știam că acolo e locul meu.
Într-o seară, avea loc un spectacol de modă la Taj.
L-am întâlnit pe Peter la bar.
Peter era puternic.
A zis: „Sunt directorul Star TV. ”
I-am zis: „Eu sunt Indrani. ”
M-a întrebat:
„Ești din Bengali? Indrani e un nume bengalez. ”
Am zis: „Nu. Numele după soț e Khanna. ” Țin minte ce am zis.
Apoi, mi-a transmis că e divorțat.
M-a întrebat: „Vrei să fii…
un pește mic într-o baltă mare sau un pește mare într-o baltă mică?”
I-am zis: „Un pește mare într-o baltă mare. ”
Între timp, relația mea cu Sanjeev se destrăma.
Hotărâsem să intentez divorț.
Voiam s-o iau pe Vidhie. Era clar că Vidhie va sta cu mine.
Și m-am mutat la Mumbai.
Când l-am cunoscut pe Peter, venisem din Calcutta cu mama,
stăteam pe valiză cu părul prins în două codițe.
M-am uitat la el și el la mine.
A fost un moment simpatic, dar și ciudat.
Am spus: „Bună, sunt Vidhie. ”
El a zis: „Bună!”
Trebuia să se aplece deoarece eram atâtica.
Cred că am ajuns acasă și am dat buzna în bucătărie.
M-am uitat la el și am zis: „Ai ciocolată?”
El a zis: „Am. ”
„Îmi dai și mie? Dar să nu-i spui mamei. ”
A fost primul nostru secret. Nu i-a spus niciodată mamei.
Nu i-a spus nimic. Cred că am devenit…
A fost o legătură dintre tată și fiică.
M-a surprins că a luat copilul cu ea
și, după mine, l-a abandonat pe Sanjeev Khanna.
I-a frânt inima.
De tot.
Sanjeev voia o relație cu mine. Dar nu prea îmi găseam locul atunci.
Eram prinsă de gândul că Peter era tatăl meu și îl iubeam.
Țineam mai mult la tata decât la mama.
Întrebarea e cât de mult știa Peter.
Și câte lucruri a dezvăluit Peter?
Ne-a spus el mai puțin decât știe?
DOUĂ ZILE DUPĂ ARESTARE
Soțul lui Indrani, fostul director al Star India,
a fost ieri la poliție.
Dar Peter Mukerjea a refuzat să ia parte
la interogatoriul comun cu soția sa, Indrani.
Peter nu era, de fapt, prea inteligent.
De aceea, cred că s-a făcut de râs
când a început să mintă presa după arestare.
Sunt șocat și îngrozit de informațiile pe care le primesc
și de dezvăluirile care se fac în fiecare oră.
Atât în ce privește…
cine e, de fapt, Sheena Bora, câte căsnicii a avut Indrani în trecut,
dar și în ce privește întregul episod al dispariției Sheenei.
Evident, am trei cicatrici de cezariană pe burtă.
Da?
Deci, Peter știa totul.
Chiar de la început.
Chiar vreau să cred că tatăl meu, Peter, n-are niciun amestec.
Dar trebuie să spun că s-au întâmplat prea multe…
lucruri extrem de ciudate.
Avem o casă frumoasă în Mumbai.
Casa Marlow.
Era un apartament foarte scump.
Părinții mei au decis că mi-l vor face cadou la 18 ani.
ACT DE DONAȚIE
Ziua mea e pe 26 august.
Pe 25 august, a fost arestată mama.
În ziua arestării ei, seara,
s-a trimis o scrisoare pentru a opri acest transfer.
Soția ta e la poliție, acuzată de crimă.
Primul lucru care-ți trece prin cap e să-i spui administratorului clădirii
să oprească transferul de proprietate.
Ce naiba se petrece?
Probabil, cea mai lungă tăcere e a lui Peter Mukerjea.
E vorba despre faptul că nu a raportat dispariția Sheenei,
care locuia în casa lui.
MAI 2012
Ai auzit. Îmi făceam o cană de ceai și am auzit ce spunea Indrani.
Am vorbit cu…
un prieten de-al nostru, Deven Bharti. E șeful Diviziei de Crime din Mumbai.
L-am sunat, i-am dat numerele.
Asta am făcut, i-am dat numărul tău și al Sheenei.
Va afla unde e telefonul.
- Da, bine. - Da?
COMISAR DE POLIȚIE, MUMBAI (2012)
Deven Bharti e ofițer superior de poliție.
De multe ori se întâmplă așa. Abordezi un prieten ofițer…
Îi spui: „Șefule, poți afla unde e fata?
Nu vrem să raportăm cazul și toate alea. Ne ajuți, ca prieten?”
MAI 2012
Dacă nu aflăm unde e până la finalul acestei zile…
deja e 17:30, deci va trebui să depun un raport la secția de poliție.
- Indiferent ce… - Am făcut asta.
Asta e bine. Foarte bine. Cât mai multe. O fac și eu.
Nu lucrăm la nivelul de jos, ci tocmai în sediul central,
cu șeful Diviziei de Crime.
Nu avem încotro. Nu avem de ales.
- Deja am făcut asta. - Excelent.
Voi face și eu și vor avea mai multe rapoarte.
Le pot spune ce știu și ce cred.
Da, așa să faci. Raportează asta la secție.
Spune-le că a dispărut, a trimis un mesaj și a dispărut.
- Așteaptă-l pe Deven. - Asta s-a întâmplat ultima dată.
Așteaptă-l pe Deven.
Peter și Indrani Mukerjea l-au abordat și i-au spus că e un caz personal
și că Sheena a fost găsită și că nu e nevoie să ancheteze.
Un ofițer l-a protejat pe Mukerjea?
Mușamalizarea a avut loc la cel mai înalt nivel al justiției.
Oameni din interior i-ar fi protejat
pe criminalii Sheenei Bora.
Peter era chemat aproape zilnic la secția de poliție Khar.
De-a dreptul intrigant a fost
că, de câte ori era acolo Peter, era și comisarul.
Era intrigant…
JURNALIST
…de ce era Rakesh Maria atât de interesat de toate astea?
COMISAR DE POLIȚIE, MUMBAI
N-am auzit și n-am văzut niciodată un ofițer de poliție de asemenea rang,
un comisar de poliție…
FOST OFIȚER DE POLIȚIE
…cu 40 de mii de oameni în subordine,
să se ocupe de un singur caz și să-și dedice tot timpul și energia
anchetei respective.
Așa a început teoria conspirației. Îl protejează pe Peter?
Pentru că asta e întrebarea din mintea tuturor.
Rakesh Maria a fost transferat.
Comisarul Rakesh Maria a fost transferat în toiul anchetei uciderii Sheenei Bora.
Rakesh Maria a fost scos imediat din acest caz.
A fost umilitor pentru el.
POLIȚIST DAT AFARĂ
Se pensiona. Asta era lovitura.
După un haos în privința administrării anchetei Sheenei Bora,
guvernul din Maharashtra a decis ieri să o mute la BCI.
Dar vor duce toate acestea la o justiție rapidă?
Poliția din Mumbai pretinde că a rezolvat cazul, dar acum,
cazul e mutat la Biroul Central de Investigații.
În mod firesc, întrebarea tuturor e dacă aceasta e o mușamalizare.
După ce au mutat cazul la BCI, tata a fost arestat în câteva zile.
Marele meu regret este căsnicia cu Peter.
Chiar cred că nu aș fi fost în situația asta
dacă nu mă căsătoream cu Peter.
Directorul BCI, dl Anil Sinha, mi-a confirmat
că Peter Mukerjea a fost arestat acum 20 de minute.
Cazul a fost instrumentat de BCI, iar Peter Mukerjea e complice la crimă.
Peter Mukerjea e acuzat că a distrus probe și că a indus în eroare autoritățile.
BCI cercetează și aspectul financiar ca posibil mobil al crimei.
Un verișor al lui Indrani
a văzut un articol în ziar
în care scria că Indrani s-a căsătorit cu Peter.
Cel puțin 15 ani nu am ținut legătura.
I-am trimis o scrisoare.
În mod surprinzător, ne-a răspuns.
În decembrie 2002, a sosit o scrisoare la Star,
care era scrisă de mână de către tata.
În scrisoare scria: „Trecem prin greutăți financiare mari
și am vrea să ne ajuți cu bani,
deoarece copii tăi sunt mari. ”
Ne-a spus imediat că va trimite două bilete pentru mine și Sheena.
Evident, eram bucuroși
că ne vom cunoaște mama după atâția ani.
O văzuserăm numai în poze.
Nu mi-am abandonat copiii.
Mi-am lăsat copiii cu mama mea,
deoarece nici nu eram adult. Nu puteam să-i hrănesc, să-i îmbrac,
nu aveam mijloacele necesare.
La momentul potrivit, aș fi făcut-o.
Probabil e o coincidență faptul că am primit acea scrisoare.
A sosit ziua.
Atunci, am zburat prima dată cu avionul.
Ne-am și certat pentru locul de la fereastră.
Nu ne-a trecut prin minte, nici mie, nici Sheenei,
că ea avea un asemenea succes și că viața noastră avea să fie uimitoare.
Nu ne-am gândit. Eram doar fericiți că o vom vedea pe mama.
Credeam că vom fi o familie, în sfârșit.
Dar au apărut motive pentru care a vrut să ne omoare pe amândoi.
Subtitrarea: Marcel Negrău